stanford-oval/wikipedia huggingface dataset:
Yhdysvaltain energiapolitiikka

Yhdysvaltain energiapolitiikka käsittelee Yhdysvaltojen energiapolitiikkaa eli energian käytön kehitystä ja ohjaamista mukaan lukien energiantuotanto, sähköntuotanto, lämmöntuotanto, jakelu, kulutus ja yhteiskunnallinen vaikuttaminen ja keskustelu aiheesta. Siihen sisältyvät lait, sopimukset, verot ja ohjauskeinot. Germanwatchin mukaan vuonna 2008 Yhdysvaltojen osuus maailman hiilidioksidipäästöistä oli 20,3 % (1. sija), energiankulutuksesta 19,8 % ja väestöstä 4,6 %.
Vuonna 2008 USA oli 2. suurin kivihiilentuottaja tuottaen kivihiiltä 1007 Mt ja ruskohiiltä 69 milj. tonnia. USA oli 6. suurin kivihiilen viejä: 43 milj. t. IEA:n mukaan vuonna 2008 Yhdysvallat oli 3. suurin öljyntuottaja: 300 Mt (7,6 % maailman tuotannosta) ja vuonna 2007 maailman suurin öljyntuoja (573 Mt). Yhdysvallat oli vuonna 2007 maailman suurin öljynjalostaja: 836 Mt (22 % maailman tuotannosta) ja  suurin öljytuotteiden tuoja (34 Mt). Vuonna 2008 USA oli maailman 2. suurin maakaasuntuottaja ja tuoja. Tuotanto oli 583  mrd. kuutiota (18,5 % maailmantuotannosta) ja tuonti 84 mrd. kuutiota (11 % maailman kaasun tuonnista). USA:n sähkönkulutus 4113 TWh jakautui vuonna 2007: kivihiili 2 118 TWh, maakaasu 915 TWh, ydinvoima 837 TWh, vesivoima 276 TWh, öljy 78 TWh ja muut 12 TWh. Yhdysvallat on maailman suurin ydinvoiman tuottaja. Yhdysvaltojen osuus maailman ydinsähköstä on 30,8 %.
Sähkö > Ydinvoima

Ydinvoimalaitokset tuottivat vuonna 2007 reilut 19 % sähköenergiasta, joka vastaa yli 806 terawattituntia sähköä. Ydinvoimalaitoksia oli toiminnassa 104 kappaletta vuonna 2007, joiden yhteinen sähköteho oli 101 gigawattia. Käyttökertoimet ovat myös nousseet tasaisesti ja ydinvoiman tuottaman sähkön määrä on kasvanut, vaikka vanhoja laitoksia onkin suljettu. Yhdysvalloissa on alettu panostaa huomattavasti viime aikoina ydinvoimaan, joka näkyy muun muassa vanhojen yksiköiden modernisointina ja kiinnostuksena uusien yksiköiden rakentamiseen. Yhdysvaltain hallinto tukee voimakkaasti ydinvoiman lisärakentamista "Nuclear Power 2010"-ohjelmansa kautta. Uusia ydinvoimalaitoshankkeita on vireillä kymmeniä ja lokakuussa 2008 NRC:llä oli käsiteltävänään jo 24 rakentamislupahakemusta. Ydinvoiman huomattavan lisärakentamisen seurauksena monet ydinvoimalaitoksia valmistavat yritykset ovat lisensoineet tai pyrkivät lisensoimaan NRC:llä omat laitoskonseptinsa, jotta niitä voidaan rakentaa.
Viimeisin Yhdysvalloissa avattu ydinvoimalaitos on Watts Barin ydinvoimalaitoksen ensimmäinen laitosyksikkö, joka valmistui 1996. Toisen laitosyksikön rakentaminen keskeytettiin 1988 energiankulutuksen kasvun yliarvioimisen takia, mutta laitokset omistava Tennessee Valley Authority (TVA) päätti elokuussa 2007 rakentaa tämänkin yksikön valmiiksi saakka.
Yhdysvalloissa ei ole avattu yhtään ydinvoimalaa vuonna 1979 sattuneen Three Mile Islandin ydinvoimalaonnettomuuden jälkeen. The League of Conservation Voters -järjestön lakiasiain apulaisjohtaja Tim Greeffin mukaan USA:ssa ei ole rakennettu kolmeenkymmeneen vuoteen ydinvoimaa, koska se ei ole ollut taloudellisesti kannattavaa.
USA:n ensimmäinen reaktori on vuodelta 1957 Pennsylvaniassa Eisenhowerin kampanjan tuloksena. Kaikki nykyiset 104 reaktoria on tilattu vuosina 1963–1973. Three mile Islandin onnettomuuden jälkeen vuonna 1979 ei ole rakennettu uusia reaktoreita. Peruttuja reaktoreita on 138. Viimeksi valmistunutta reaktoria rakennettiin 23 vuotta. Ongelmina ovat suuret kustannukset ja kansalaisten kielteisyys. ABC:n ja Washington Post lehden mukaan 6/2005 64 % amerikkalaisista vastusti uusia atomireaktoreita.
Vuosina 1953–2008 tilatuista 253 ydinreaktorista 48 % peruttiin, 11 % suljettiin ennen aikojaan ja 14 % on ollut vähintään vuoden seisahduksissa. Reaktoreista 27 % on toimineet ilman vähintään vuoden seisokkia.  Poliitikko ja entinen varapresidentti Al Gore esittää kirjassaan Our choice, a plan to solve the climate crises (2009) että syihin ydinvoiman 30 vuoden kriisiin sisältyy ydinvoiman korkeat kustannukset. Ennen talouskriisiä ydinvoimarakentamisen hinta nousi 15 prosenttia vuodessa, eli vuosina 1970–1990 hinta kymmenkertaistui. Samalla rakennusajat ovat kaksinkertaistuneet. Mikäli rakennusaikataulu ei pidä, maksaa viivästyminen miljardi dollaria vuodessa. Puolet suunnitelluista ydinvoimaloista on jäänyt Yhdysvalloissa rakentamatta.
Uusiutuva energia

USA:n senaatti hyväksyi 24.9.2008 uusiutuvan energian 18 mrd. $ verotuen jatkamisen. Presidentin ja parlamentin uskotaan hyväksyvän myös tuen. Tuki on 30 % yrityksille. Aiempi päätös on voimassa vain vuoden 2008 loppuun. Senaatin tukipäätös nosti monien aurinkosähköä tuottavien yritysten osakekursseja 5-9 % (Yingli Green Energy 9 %, SunPower Corp  8,2 %, First Solar 7,9 %, Trina Solar 5,3 %).
Kalifornian laki vaatii 20 % uusiutuvaa sähköä vuonna 2010. Vuonna 2007 uusiutuvaa energiaa oli 12 % sähkönkulutuksesta. Schwarzeneggerin uusi velvoite on 33 % uusiutuvaa energiaa vuoteen 2020 mennessä.
Liikenne

Yhdysvallat vähentää autojen polttoaineiden kulutusta vuonna 2013. EU rajoittaa hiilidioksidipäästöjä ja Yhdysvallat bensiinin kulutusta. Uusi raja tekee Kalifornian päästörajoihin liittyvän oikeustaistelun tarpeettomaksi.
| Polttoainerajoitukset> Vuosi | Polttoainerajoitukset> litraa/100 km | Polttoainerajoitukset> g CO2/km |
| --- | --- | --- |
| USA 2009 | 9,2 | 216 |
| USA 2013 | 6,6 | 155 |
| EU 2009 | 6,8 | 160 |
| EU 2013 | 5,1 | 120 |
| EU 2021 | 4,0 | 95 |

U.S. Imports of Crude Oil and Petroleum Products (Thousand Barrels), 1981-2010.
Yola (Nigeria)

| Yola |
| --- | --- |
 Yola
 Koordinaatit: 9.2080°N, 12.4782°E 
Valtio:   Nigeria
Osavaltio:  Adamawa
Paikallishallintoalueet:  Yola South ja Yola North
Hallinto:  
 – Hallinnon tyyppi:  kaupunki
Pinta-ala  ():  
 – Kokonaispinta-ala:  976,3 km²
Väkiluku (2006)  ():  392 854
Aikavyöhyke:  UTC+1
Infobox OKVirheellinen NIMI-arvo: 
Yola on Nigerian nykyisen Adamawan osavaltion pääkaupunki ja perinteisen Adamawan emiraatin hallintokeskus. Yola sijaitsee Nigerian itäosassa, Nigerjoen sivuhaaran Benuejoen varrella. Jimetan jokisatama sijaitsee 9 kilometriä pohjoisluoteeseen Benuejoen varrella, noin 800 kilometriä joen yhtymäkohdasta Nigerjokeen. Kaupungissa on myös lentoasema, ja sieltä johtavat maantiet Numaniin, Jalingoon, Ganyeen, Fuforeen ja Jimetaan. Yola sijaitsee linnuntietä lähes 500 kilometriä Nigerian pääkaupunki Abujasta itään. Kaupunki koostuu kahdesta Adamawan osavaltion paikallishallintoalueesta (LGA): Yola South ja Yola North. Vuonna 2006 Yolan väkiluku oli 392 854.
Kaupungissa sijaitsee esimerkiksi Yolan keskusmoskeija, roomalaiskatolinen kirkko ja teknillinen federaatioyliopisto (1981).
Portti maantien varrella: Tervetuloa Yolaan.
Nigerian amerikkalaisen yliopiston (American University of Nigeria) kampusta.
Silta Benoejoen yli.
Aiheesta muualla

Kuvia tai muita tiedostoja aiheesta Yola (Nigeria) Wikimedia Commonsissa
Ørland

Ørland on kunta Trøndelagin läänissä Norjassa. Ørlandin kunta perustettiin vuonna 1837, jolloin Norjassa otettiin käyttöön kunnallishallinto. Siitä on erotettu Bjugnin kunta vuonna 1953 ja Agdenesin kunta vuonna 1896. Bjugn litettiin takaisin vuonna 2020 ja on nyt kunnan hallinnollinen keskus. Kunnan muita taajamia ovat Brekstad, Ottersbo, Opphaug, Uthaug, Karlestrand ja Lysøysund.
Kunnan alueella sijaitsee  Ørlandin lentoasema, Norjan ilmavoimien sotilaslentoasema, jossa on F-35A -hävittäjiä.
Media

Ørlandin Brekstadissa ilmestyy paikallislehti Fosna-Folket.
Kuvia

Bjugnin kirkko
Hegvikin kirkko
Austråttborgenin kartano
Kjeungskjærin majakka
Aiheesta muualla

Kuvia tai muita tiedostoja aiheesta Ørland Wikimedia Commonsissa
Trøndelagin läänin kunnat
Flatanger
Frosta
Frøya
Grong
Heim
Hitra
Holtålen
Høylandet
Inderøy
Indre Fosen
Leka
Levanger
Lierne
Malvik
Melhus
Meråker
Midtre Gauldal
Namsos
Namsskogan
Nærøysund
Oppdal
Orkland
Osen
Overhalla
Rennebu
Rindal
Røros
Røyrvik
Selbu
Skaun
Snåsa
Steinkjer
Stjørdal
Trondheim
Tydal
Verdal
Ørland
Åfjord
Norjan läänit | Norja
Zaqatala

| Zaqatala |
| --- | --- |
 Georgialaisen kirkon rauniot Zaqatalassa.
 Zaqatala
 Koordinaatit: 41°38′1″N, 46°38′36″E 
Valtio:   Azerbaidžan
Piiri:  Zaqatala
Kaupungiksi:  1840
Väkiluku (2010):  19 250
Infobox OKVirheellinen NIMI-arvo: 
Zaqatala (ven. Заката́лы, Zakataly) on kaupunki Azerbaidžanissa Kaukasuksen pääjonon etelärinteellä. Se sijaitsee Alazanin sivujoen Talaçayn varrella 372 kilometriä Bakusta luoteeseen. Kaupunki on Zaqatalan piirin keskus. Sen kautta kulkee Yevlaxin, Şəkin ja Tbilisin välinen maantie. Asukkaita on 19 250 henkeä (vuonna 2010, arvio).
Venäläiset perustivat Zaqatalan kylän paikalle vuonna 1830 linnoituksen, josta tuli samannimisen piirikunnan hallinnollinen keskus. Linnoituksen esikaupunki sai kaupunginoikeudet vuonna 1840 (toisten tietojen mukaan vuonna 1851). Vuonna 1897 lähes puolet asukkaista oli armenialaisia.
Linnoitus
Nykyään Zaqatalassa ja sen ympäristössä asuu azerien lisäksi avaareja, tsahureja ja georgialaisia. Kaupungissa on muun muassa elintarvike- ja rakennustarviketeollisuutta. Nähtävyyksiin kuuluu linnoituksen raunioiden lisäksi historiallinen museo. Lähistöllä sijaitsee vuonna 1929 perustettu Zaqatalan luonnonpuisto.
Aiheesta muualla

Wikimedia Commonsissa on kuvia tai muita tiedostoja aiheesta .
Zaqatalan piirikunnan sivusto (Arkistoitu – Internet Archive) (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Tourism Portal of Azerbaidzhan: Zagatala city (Arkistoitu – Internet Archive) (englanniksi)
Kiintoisia aikoja

| Kiintoisia aikoja> Interesting Times |
| --- | --- |

Alkuperäisteos
Kirjailija:  Terry Pratchett
Genre:  fantasia
Julkaistu:  1994
Suomennos
Suomentaja:  Mika Kivimäki
Julkaistu:  2006
Sivumäärä:  345
Sarja: Kiekkomaailma
Edeltävä:  Elävää musiikkia
Seuraava:  Naamiohuvit
Löydä lisää kirjojaKirjallisuuden teemasivulta
Kiintoisia aikoja (engl. Interesting Times) on seitsemästoista romaani Terry Pratchettin Kiekkomaailma-sarjassa. Parodian kohteena on tällä kertaa kiinalainen kulttuuri.
Tarina

Agatean keisarikunnasta tulee Ankh-Morporkiin salamyhkäinen viesti. Lordi Vetinarin on pyydettävä apua Näkymättömästä Yliopistosta, jotta viestistä saadaan selkoa. Rincewind-velho on lomaillut jo vuosia autiolla saarella, mutta hänet haetaan hätiin ja lähetetään Agateaan. Matkalla Rincewind liittyy 87-vuotiaan Cohen Barbaarin ja tämän iäkkään barbaarijoukon seuraan.
Žanna Kolodub

Säveltäjät Lev ja Žanna Kolodub vuonna 2015
Žanna Juh’ymivna Kolodub (ukr. Жанна Юхимівна Колодуб; s. 1. tammikuuta 1930 Vinnytsja) on ukrainalainen säveltäjä.
Kolodub sai viulun- ja pianonsoiton opetusta Kiovan musiikkiopistossa, josta valmistui vuonna 1949. Kiovan konservatoriosta hän valmistui vuonna 1954 Kostjantyn Myhailovin pianoluokalta. Hän aloitti Kiovan konservatoriossa opettamisen vuonna 1952 ja pääsi professoriksi vuonna 1997. Kolodub sai Ukrainan kunniataiteilijan arvonimen vuonna 1996 ja Mykola Lysenko -palkinnon vuonna 2002. Hänet nimitettiin Ukrainan kansantaiteilijaksi 5. maaliskuuta 2009. Hän on Kansallisen yleisukrainalaisen musiikkiliiton ja Ukrainan kansallisen säveltäjäliiton jäsen.
Kolodubin tuotantoon kuuluu muun muassa näyttämömusiikkia, kamarimusiikkiteoksia, konserttoja ja Lyyrisiä muotokuvia Kiovasta -sarja sinfoniaorkesterille (1976). Osassa teoksistaan hän teki yhteistyötä miehensä, säveltäjä Lev Kolodubin kanssa.
Kevätruusuleinikki

| Kevätruusuleinikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Ruusuleinikit Adonis
Laji::  vernalis
Kaksiosainen nimi
 Adonis vernalis  L. 
Katso myös
   Kevätruusuleinikki Wikispeciesissä   Kevätruusuleinikki Commonsissa 
Infobox OKNimi-testi OK: 
Kevätruusuleinikki.
Kevätruusuleinikki (Adonis vernalis) on monivuotinen keltakukkainen kasvi, jota tavataan Euraasian kuivilla aroilla. Se kasvaa 30 cm korkeaksi ja kukkii maaliskuussa. Siemenet kypsyvät touko-kesäkuussa.
Kevätruusuleinikkiä on käytetty rohdoskasvina, sillä se sisältää sydänglykosideja.
Aiheesta muualla

Suomen Lajitietokeskus: Kevätruusuleinikki (Adonis vernalis)
Puutarha.net: Kevätruusuleinikki (Adonis vernalis)
Integrated Taxonomic Information System (ITIS): Adonis vernalis (englanniksi)
United States Department of Agriculture (USDA): Adonis vernalis (englanniksi)
Dr. Duke's Phytochemical and Ethnobotanical Databases: Adonis vernalis (Arkistoitu – Internet Archive) (englanniksi)
Zapp

| Zapp> Tiedot |
| --- | --- |
Toiminnassa:  1978–1999
Tyylilaji:  electro funk
Kotipaikka:   Cincinnati, Ohio, Yhdysvallat
Laulukieli:  englanti
Jäsenet:  Lester Troutman Terry ”Zapp” Troutman Gregory Jackson Bobby Glover
Entiset jäsenet:  Roger Troutman Larry Troutman Thomas Troutman Roger Troutman Jr.
Levy-yhtiö:  Warner Bros. Records (1980–2000) Zapp Town Records (2003)
Aiheesta muualla
Kotisivut
Infobox OKNimi-testi OK: 
Zapp (tunnetaan myös nimellä Zapp and Roger) oli Roger Troutmanin johtama 1980-luvun electro funk ja R&B-yhtye Ohiosta.
Roger Troutman työskenteli 1970-luvun lopussa yhteistyössä George Clintonin kanssa. Zappin ensimmäinen levy ilmestyi vuonna 1980. Siinä on 1970-luvun funkiin verrattuna verraten konemaiselta kuulostavat soundit ilman torvisektiota. Olennainen osa yhtyeen musiikkia ovat Troutmanin talk boxin läpi lauletut vokaaliosuudet. Ensimmäisellä levyllä oli tunnettu kappale ”More Bounce to the Ounce” ja toisella levyllä on R&B -listan kärkeen noussut hitti, ”Dancefloor”. Vuosien varrella yhtye julkaisi yhteensä viisi levyä.
Roger Troutman kuoli välienselvittelyssä veljensä Larryn pistoolinlaukaukseen vuonna 1999, jonka jälkeen Larry ampui myös itsensä, jolloin myös Zappin tarina oli lopullisesti ohitse.
Albumit

Zapp (1980)
Zapp II (1982)
Zapp III (1983)
New Zapp IV U (1985)
Zapp V (1989)
Kaupunginpuisto (Budapest)

Kaupunginpuiston tekojärvi.
Kaupunginpuisto (unk. Városliget) on suuri julkinen puisto ja suosittu vapaa-ajanviettopaikka Budapestissa. Puiston laidalla on Sankarien aukio, mistä Andrássy út -katu kulkee suoraan Pestin keskustaan. Kaupunginpuiston pinta-ala on 100 hehtaaria ja se on Budapestin suurimpia puistoja.
Budapestin Kaupunginpuisto on maailman vanhimpia julkisia puistoja. Sen paikalla ollut suo kuivattiin 1700–1800-luvuilla ja muutettiin englantilaistyyliseksi puistoksi. Puistossa ja sen ympäristössä tehtiin suuria muutostöitä vuoden 1896 unkarilaisten maahantulon tuhatvuotisjuhlia ja maailmannäyttelyä varten, jolloin Sankarien aukio ja Andrássy út rakennettiin. Puistoon pystytettiin näyttelytilaksi Vajdahunyadin linna, jossa toimii nykyään Unkarin maatalousmuseo.
Kaupunginpuistossa on muun muassa tekojärvi, joka toimii talvisin luistinratana, kylpylä, huvipuisto, sirkus, eläintarha ja liikennemuseo. Puistossa on myös pieni kasvitieteellinen puutarha. Siellä kasvavista puista voidaan mainita libanoninsetri, harmaapihta, neidonhiuspuu, espanjanpihta, kreikanpihta, ambrapuu ja punavaahtera.
Kartta

| --- | --- |
:  Ravintola Gundel  Eläintarha ja kasvitieteellinen puutarha  Sirkus  Huvipuisto  Széchenyin kylpylä  Vajdahunyadin linna  Petőfi-halli  Budapestin liikennemuseo  Sankarien aukio  Kuvataiteiden museo  Taidehalli
Aiheesta muualla

Kuvia tai muita tiedostoja aiheesta Kaupunginpuisto (Budapest) Wikimedia Commonsissa
Kenen joukoissa seisot

Kenen joukoissa seisot voi tarkoittaa seuraavia asioita:
”Kenen joukoissa seisot”, Aulikki Oksasen sanoittama ja Kaj Chydeniuksen säveltämä kappale
Kenen joukoissa seisot, Aulikki Oksasen albumi vuodelta 1970
Kenen joukoissa seisot, Kaj Chydeniuksen lauluvihko vuodelta 1996
Kenen joukoissa seisot, Jouko Aaltosen dokumenttielokuva vuodelta 2006
Kenen joukoissa seisot? Suomalainen kommunismi ja sota 1937–1945, Kimmo Rentolan tietokirja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kenen joukoissa seisot”, voi hakea sivunnimihaulla, laajalla sivunnimihaulla tai tekstihaulla.
Yhdysvaltain ilmavoimaministeri

| Yhdysvaltain ilmavoimaministeri |
| --- | --- |
 United States Secretary of the Air Force
 Lippu
 
 Nykyinen Barbara Barrett 18. lokakuuta 2019 lähtien
Puhuttelu:  The Honorable
Nimittäjä:  Presidentti
Perustettu:  18. syyskuuta 1947
Ensimmäinen:  Stuart Symington
Yhdysvaltain ilmavoimaministeri (engl. United States Secretary of the Air Force) on Yhdysvaltain puolustusministeriön alaisen ilmavoimaministeriön johtaja, jonka nimittää Yhdysvaltain presidentti senaatin suostumuksella. Asevoimien upseeria ei voida nimittää ministeriksi ennen kuin on kulunut viisi vuotta tämän eroamisesta palveluksesta.
Ministeri vastaa ilmavoimien rekrytoinnista, organisaatiosta, huollosta, sotilaskoulutuksesta, liikekannallepanosta, ja kaluston, rakennusten sekä tarvikkeiden hankinnasta ja kunnossapidosta. Hänen vastuulleen kuuluu ilmavoimaministeriön toiminnan lisäksi kansalliseen turvallisuuteen liittyvien tavoitteiden toteuttaminen, yhteistyö muiden puolustusministeriön virastojen ja tiedustelutoiminnan valvonta.
Aiheesta muualla

Kuvia tai muita tiedostoja aiheesta Yhdysvaltain ilmavoimaministeri Wikimedia Commonsissa
Zaqatalan piirikunta

Zaqatalan piiri Azerbaidžanin kartalla.
Zaqatalan piirikunta (azer. Zaqatala rayonu, ven. Заката́льский райо́н, Zakatalski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1348 neliökilometriä. Asukkaita on 118 900 henkeä (vuonna 2010).
Zaqatalan piiri sijaitsee Azerbaidžanin tasavallan luoteisosassa Kaukasuksen pääharjanteen eteläpuolella. Se rajoittuu pohjoisessa Dagestaniin ja etelässä Georgiaan sekä lännessä ja idässä Azerbaidžanin Balakənin ja Qaxin piirikuntiin.
Piirin keskus on Zaqatalan kaupunki, josta on 445 kilometriä tasavallan pääkaupunkiin Bakuun. Toinen suurempi keskus on 
Əliabadin taajama. Kaikkiaan piiriin kuuluu 31 kuntaa. Kyliä on yhteensä 59. Kaupunkiväestön osuus on 26,3 % (vuonna 2010). Vuoden 2009 väestönlaskennan mukaan piirin asukkaista 68,1 % on azereja, 21,6 % avaareja ja 9,5 % tsahureja.
Seudun pääelinkeino on maatalous, joka on erikoistunut viljan ja tupakan viljelyyn sekä karjanhoitoon. Lisäksi viljellään teetä, perunaa, vihanneksia, hedelmiä ja rehukasveja. Teollisuus on keskittynyt maataloustuotteiden jalostukseen.
Piirin alueella sijaitsee osa vuonna 1929 perustetusta Zaqatalan luonnonpuistosta. Historiallisia nähtävyyksiä ovat Gözbaraxin, Halalin, Əliabadin ja Mosulin moskeijat, Kebeloban, Mazıxin, Carin, Paşan ja Axaxdərə vartiotornit sekä Pəriqalan luolalinnoitus Yuxarı Çardaxlarin kylän luona. Suosittu matkailukohde on historiallisen asunsa ja perinteensä säilyttänyt Carin kylä, jossa toimii kotiseutumuseo. Zaqatalan kaupungissa on vuonna 1830 rakennettu linnoitus, jossa panssarilaiva Potjomkinin kapinallista miehistöä pidettiin vangittuna. Zaqatalan kotiseutumuseossa on laaja keskiaikaisten käsikirjoitusten kokoelma.
Paikallislehtenä ilmestyy Zaqatala.
Aiheesta muualla

Zaqatalan piirikunnan sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Žarhan

| Žarhan |
| --- | --- |
Valtio:   Venäjän federaatio
Tasavalta:  Saha
Ulus (piiri):  Suntarin ulus
Perustettu:  1932
Hallinto:  
 – Asutustyyppi:  kylä
 – Hallinnon tyyppi:  Maalaiskunta (nasleg)
 – Kylähallinnon johtaja:  Aleksandr Dmitrijevitš Neustrojev
Väkiluku (2001):  611
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Žarhan (ven. Жархан, jak. Дьаархан) on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Keskuskylä sijaitsee 80 kilometriä luoteeseen piirikeskuksesta Suntarista. Keskuskylästä käytetään myös nimeä Arylah (ven. Арылах).
Žarhanissa on kulttuuritalo, yhtenäiskoulu, terveysasema ja kauppa. Žarhanin kylä on perustettu vuonna 1932.
Arylahissa harjoitetaan karja- ja hevostaloutta. Alueen vähäinen teollisuus tuottaa maitotaloustuotteita sekä hevosen- ja naudanlihaa.
Asukasluvun kehitys

600 (1989)
611 (2001)
Wonderful Life

| ”Wonderful Life” Hurts |
| --- | --- | --- |

Singlen tiedot
 Albumilta: Happiness
 B-puoli: ””Affair””
 Julkaistu: 3. toukokuuta 2010 (Tanska)   22. elokuuta 2010 (UK)
 Formaatti: CD, digitaalinen, vinyylilevy
 Tuottaja(t): Theo Hutchcraft, Adam Anderson, Joseph Cross, Jonas Quant
 Tyylilaji: synthpop, elektroninen, disco lento
 Kesto: 04.14
 Levy-yhtiö: Sony Music, RCA Records
Listasijoitukset
  15.  21.
Hurtsin muut singlet
| ”Better Than Love” 2010 | ”Wonderful Life” 2010 | ”Stay” 2010 |
”Wonderful Life” on englantilaisen synthpopduon Hurtsin Happiness-esikoisalbumilta julkaistu single. Kappale julkaistiin Isossa-Britanniassa 22. elokuuta 2010 albumin toisena singlenä ja Tanskassa 3. toukokuuta 2010 ensimmäisenä singlenä. ”Wonderful Life” pääsi singlelistalle monessa maassa, muun muassa Saksassa se oli parhaimmillaan singlelistan sijalla kaksi ja kymmenen parhaan joukossa Tanskassa, Sveitsissä ja Itävallassa.
Digital Spyn haastattelussa Hurtsin laulaja Theo Hutchcraft kertoi laulusta: ”Se pohjautuu pohjimmiltaan kahteen äärimmäisyyteen: olemisesta mies, joka haluaa tappaa itsensä, ja rakkauteen ensisilmäyksellä. Mies seisoo sillalla, aikoen hypätä, kun nainen pysäyttää hänet. He näkevät toisensa ja rakastuvat. Pohjimmiltaan nainen sanoo: ’Tule mukaani, kaikki muuttuu hyväksi.’ Laulu tarjoaa vain pätkän jonkun elämästä, joten emme tiedä mitä tapahtuu lopuksi.”[lähde? ]
Vastaanotto

The Guardian -lehden kriitikko Paul Lester kirjoitti: ”Wonderful Life on sydäntäsärkevä tulevaisuuden klassikko. Sulje silmäsi ja kappale vie sinut mukanaan vuoteen 1987 turmeltumattomalla tuotannollaan ja melodiallaan.” BBC:n listablogin kriitikko antoi kappaleelle neljä tähteä viidestä, kutsuen sitä surulliseksi lauluksi, jolla on katkeran optimistiset sanat. City Life -lehden kriitikko Sarah Walters antoi kappaleelle kolme tähteä viidestä. Hän sanoi laulun kuulostavan 1980-luvun tuotannolta, mutta että kappaleen vastakohdat, siirtyminen synkästä säkeestä kertosäkeen iloiseen elektromusiikkiin, saavat sen kuulostamaan nykypäivän kappaleelta.
Kappale sijoittui Britannian singlelistan sijalle 21. Suomessa se debytoi virallisen singlelistan sijalla 15, ja pysyi listalla yhteensä 4 viikkoa.
Kappaleet > Tanskan digitaalinen single

Wonderful Life – 4.14
Kappaleet > UK CD-single

Wonderful Life – 4.14
Affair – 6.26
Kappaleet > UK digitaalinen single

Wonderful Life – 3.34 (Radio Edit)
Wonderful Life – 5.11 (Mantronix Remix)
Wonderful Life – 6.43 (Arthur Baker Remix)
Wonderful Life – 3.23 (Freemasons Remix Radio Edit)
Wonderful Life – 8.28 (Freemasons Extended Mix)
Kappaleet > UK vinyylisingle

Wonderful Life – 4.16
Wonderful Life – 5.11 (Mantronix Remix)
Kappaleet > Saksan digitaalinen single

Wonderful Life – 4.16
Wonderful Life – 6.43 (Arthur Baker Remix)
Wonderful Life – 7.22 (Lexy Remix)
Wonderful Life – 5.11 (Mantronix Remix)
Kappaleet > Saksan CD-single

Wonderful Life – 4.14
Wonderful Life – 6.43 (säv. Arthur Baker Remix)